**Ministru kabineta noteikumu projekta „Grozījumi Ministru kabineta 2010. gada 10. augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro un trešo kārtu”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012. gada 9. oktobra protokola Nr. 56 32.§ „Informatīvais ziņojums „Par 3.2.2.1.1. apakšaktivitātes „Informācijas sistēmu un elektronisko pakalpojumu attīstība” tiesiskā regulējuma pilnveidošanu””2.punkts. |
| 2. | Pašreizējā situācija un problēmas | * Ministru kabineta 2010. gada 10. augusta noteikumu Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro un trešo kārtu” (turpmāk – Noteikumi Nr. 766) 9.12. apakšpunkts noteic, ka pirms noslēguma maksājuma pieprasījuma apstiprināšanas atbildīgā iestāde veic pārbaudi projekta īstenošanas vietā, nodrošinot tehniskā satura novērtējuma un funkcionalitātes pārbaudi.

Biedrība „Latvijas Informācijas un komunikācijas tehnoloģijas asociācija” (turpmāk – LIKTA) ir norādījusi, ka nav saprotams termina „tehniskā satura novērtējums” saturs un līdz ar to nav skaidrs pārbaudes priekšmets.- Noteikumu Nr. 766 18.1 punkts noteic, ja samaksu par pakalpojumiem veic, piemērojot cilvēkstundas likmi, attiecīgo pakalpojumu izmaksas nepārsniedz piecus procentus no projekta kopējām tiešajām attiecināmajām izmaksām.Informācijas tehnoloģiju projektos ne visas prasības ir uzreiz nosakāmas vai tās var tikt grozītas. Proti, uzsākot programmatūras izstrādi, var tikt grozīti normatīvie akti, kuri ir saistīti ar informācijas sistēmu vai tiek identificēti kļūdaini lēmumi prasību definēšanas fāzē. Šādos gadījumos tiek izmantoti izmaiņu pieprasījumi, kurus definē kā cilvēkstundu skaitu. Pasaulē pieņemtā prakse liecina, ka šādu izmaiņu pieprasījumu apjoms sastāda 20 - 25 % no projekta kopējās cenas. Līdz ar to, lai nodrošinātu iespēju nepieciešamības gadījumā operatīvi veikt izmaiņas informācijas sistēmās (piemēram, normatīvo aktu izmaiņu gadījumā), samaksu par informācijas sistēmas programmatūras izstrādes izmaiņām ir jānoteic līdz 15 procentiem no projekta kopējām tiešajām attiecināmajām izmaksām līdzšinējo 5 procentu vietā.* Ierobežojot sarunu procedūras **ar Noteikumu Nr. 766** **20.7. apakšpunktu**, ir radītas Publisko iepirkumu likuma tiesisko regulējumu ierobežojošas Ministru kabineta noteikumu tiesību normas. VARAM uzskata, ka šādu ierobežojumu noteikšana Noteikumos Nr. 766 nav pietiekami pamatota, jo atbilstoši Publisko iepirkumu likuma, kā arī Eiropas Savienības tiesību normām (piemēram, Eiropas Parlamenta un Padomes 2004.gada 31.marta direktīva [2004/18/EK](http://eur-lex.europa.eu/LexUriServ/LexUriServ.do?uri=CONSLEG:2004L0018:20100101:LV:HTML) par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru) sarunu procedūra ir viena no pieļaujamajām iepirkumu procedūrām, kuru pasūtītājs var izvēlēties piemērot Publisko iepirkumu likumā noteiktajos gadījumos.

**Turklāt, pieņemot Ministru kabineta 2012. gada 10. janvāra noteikumus Nr. 51 „Grozījumi Ministru kabineta 2010.gada 10.augusta noteikumos Nr.766 „**[**Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro kārtu**](http://www.likumi.lv/doc.php?id=215664)**” nav ievērotas Eiropas Savienības struktūrfondu un Kohēzijas fonda vadības likumā Ministru kabinetam noteiktās pilnvarojuma robežas, līdz ar to šo noteikumu 10. punktā paredzētais Noteikumu Nr. 766 20.7. apakšpunkts ir neatbilstošs Latvijas Republikas Satversmei.**- Noteikumu Nr. 766 20.8. apakšpunkts noteic, ka izmaksas uzskatāmas par attiecināmām izmaksām, ja tās publiskajā iepirkumā nepārsniedz 45 latus par cilvēkstundu (ieskaitot pievienotās vērtības nodokli) un samaksa par pakalpojumu veikta, pamatojoties uz nostrādāto stundu skaitu.  Praksē var būt tādi gadījumi, ka konsultāciju likmes varētu pārsniegt 45 latu robežu un līdz ar to, būtu jāpadara elastīgākas konsultāciju likmju robežas. Turklāt biedrība „Latvijas atvērto tehnoloģiju asociācija” (turpmāk – LATA) un LIKTA ir norādījušas, ka cilvēkstundu likmes noteikšana ir pretrunā ar brīvā tirgus principiem. - Noteikumu Nr. 766 57.3 punkts noteic, ka finansējuma saņēmējs samaksā informācijas sistēmas izstrādātājam noslēguma maksājumu, kas nevar būt mazāks par 30 procentiem no informācijas sistēmas izstrādes līgumcenas, tikai pēc tam, kad atbildīgā iestāde ir sniegusi pozitīvu atzinumu par šo noteikumu [9.12.apakšpunktā](http://www.likumi.lv/doc.php?id=215664#p9) minēto pārbaudi.LIKTA ir norādījusi uz problēmu, ka šīs tiesību normas paredz nenoteiktu laiku posmu, kurā informācijas sistēmas izstrādātājs, kurš pienācīgi izpildījis visas savas saistības, nevar saņemt maksājumus, jo Noteikumos Nr. 766 nav atrunāts termiņš, cik ilgā laikā šāda pārbaude jāveic.Iepirkumu uzraudzības birojs 2012.gada 13.aprīļa lēmumā Nr.4-1.2/12-102/3, izskatot SIA „In-volv Latvia” iesniegumu par Valsts reģionālās attīstības aģentūras rīkoto atklāto konkursu „E-pakalpojuma „Ieroču reģistrācija, atļauju, licenču un sertifikātu pārbaude” izstrāde un ieviešana” (id. Nr. VRAA 2012/10/ERAF/AK) ir norādījis uz problēmu saistībā ar Noteikumu Nr. 576 56.6 punktu. Proti, šī redakcija rada tiesisko nenoteiktību piegādātājiem (līgumu izpildītājiem). Iepirkuma procedūras rezultātā noslēdzot iepirkuma līgumu ar pasūtītāju, piegādātājs apņemas sniegt līgumā paredzētos pakalpojumus noteiktā kvalitātē un atbilstoši noteiktajām prasībām. Attiecīgi, ja piegādātājs ir izpildījis līgumu atbilstoši noteikumiem, piegādātājam atbilstoši civiltiesību principiem un Civillikuma regulējumam būtu jāsaņem samaksa. Tomēr piegādātājs nevar uzņemties atbildību (attiecīgi ciest zaudējumus), ja pasūtītājs (konsultants) iepirkuma par informācijas sistēmas izstrādi tehniskajās specifikācijās ir noteicis atšķirīgas prasības (piemēram, zemākas prasības vai paredzējis izveidot sistēmu ar šaurāku funkcionalitāti) no projekta iesniegumā paredzētajām.- Noteikumu Nr. 766 61. punkts noteic, ka izstrādātājs nodod finansējuma saņēmējam tādas programmatūras pirmkodu un autortiesības, kas izstrādāta vai attīstīta projekta ietvaros. Šī norma esošajā redakcijā ir pretrunā ar Autortiesību likumu. Proti, Autortiesību likuma 2. panta piektā daļa noteic, ka autortiesībām ir personisku un mantisku tiesību raksturs. Šā likuma 14. pants nosaka, kādas autoram ir neatsavināmas personiskās tiesības, bet 15. pants nosaka, kādas darba autoram ir mantiskās tiesības. Savukārt Autortiesību likuma 16. panta otrā daļa noteic, ka citiem autora tiesību pārņēmējiem (arī juridiskajām personām) var pāriet tikai šā likuma [15. panta](http://www.likumi.lv/doc.php?id=5138#p15) pirmajā, otrajā un trešajā daļā noteiktās tiesības. Līdz ar to jāprecizē iepriekšminētā punkta redakcija.Vairākas atvērtā pirmkoda licences nosaka prasību derivatīvo produktu licencēt pēc tādas pašas licences, kā pamatnē izmantoto un attiecīgi neparedz iespēju nodot klientam autortiesības. Ievērojot minēto, Noteikumu Nr.766 61.punkts esošajā redakcijā ierobežo tādu produktu izmantošanu, kas tiek licencēti pēc vairākām populārām atvērtā pirmkoda licencēm, jo nosaka prasību nodot autora tiesības uz attīstīto produktu. Līdz ar to Noteikumu Nr.766 61. punktu ir nepieciešams precizēt arī attiecībā uz atvērto pirmkodu izmantošanu. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010. gada 10. augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro un trešo kārtu””paredz Noteikumos Nr. 766 veikt šādus grozījumus:- 9.12. apakšpunktā terminu „tehniskā satura novērtējuma” aizstāt ar terminu „projekta rezultātu atbilstības projekta iesniegumam novērtējumu”, kā arī paredzēt termiņu (10 darba dienas) šajā tiesību normā paredzēto darbību veikšanai.- 18.1 punktā paredzēt, ka, piemērojot šo noteikumu 20.8. apakšpunktā minēto cilvēkstundas likmi, samaksa par informācijas sistēmas programmatūras izmaiņām nevar pārsniegt piecpadsmit procentus no projekta kopējām tiešajām attiecināmajām izmaksām, bet samaksa par pārējiem pakalpojumiem, nevar pārsniegt piecus procentus no projekta kopējām tiešajām attiecināmajām izmaksām. Noteikumu Nr. 766 16. punktā ir ietverti pakalpojumi, uz kuriem var attiecināt projekta tiešās attiecināmās izmaksas. Līdz ar to par tiem pakalpojumiem, kas nebūs saistīti ar informācijas sistēmas programmatūras izmaiņām, samaksa nevarēs pārsniegt piecus procentus no projekta tiešajām attiecināmajām izmaksām.-precizēt 20.7. apakšpunktu, nosakot, ka izmaksas uzskatāmas par attiecināmām izmaksām, ja tās radušās līguma izpildē, kas noslēgts sarunu procedūras rezultātā, un pirms sarunu procedūras uzsākšanas ir saņemts atbildīgās iestādes saskaņojums sarunu procedūras piemērošanai. Atbilstoši informatīvajam ziņojumam par 3.2.2.1.1. apakšaktivitātes „Informācijas sistēmu un elektronisko pakalpojumu attīstība” tiesiskā regulējuma pilnveidošanu (pieņemts ar Ministru kabineta 2012. gada 9. oktobra protokola Nr. 56 32.§), VARAM ir jāizstrādā metodika, to publicējot VARAM tīmekļa vietnē, kuras ietvaros tiks noteikti kritēriji, pēc kuriem tiks sniegts atbildīgās iestādes saskaņojums sarunu procedūras piemērošanai. Izstrādājot metodiku, VARAM ir apzinājusi, ka atsevišķos gadījumos Iepirkumu uzraudzības birojs dod atļauju sarunu procedūras, par kuru nav jāpublicē paziņojuma par līgumu, piemērošanai. Līdz ar to, lai neradītu administratīvo slogu pasūtītājam un nepārkāptu Valsts pārvaldes iekārtas likumā minētos principus, VARAM neiejauksies Iepirkumu uzraudzības biroja kompetencē. Turklāt šajā metodikā būs ietverti citi kritēriji, saskaņā ar kuriem VARAM sniegs atļauju sarunu procedūras piemērošanai.- 20.8. apakšpunktā paredzēt, ka izmaksas tiks uzskatītas par attiecināmām izmaksām, ja tās publiskajā iepirkumā nepārsniegs 60 latus par cilvēkstundu (ieskaitot pievienotās vērtības nodokli). Turklāt tiks noteikts izņēmums, kad finansējuma saņēmējam, iesniedzot pamatojumu atbildīgajā iestādē, cilvēkstundu likmes varēs būt augstākas par 60 latiem, ja saņemts atbildīgās iestādes saskaņojums. Atbilstoši informatīvajam ziņojumam par 3.2.2.1.1. apakšaktivitātes „Informācijas sistēmu un elektronisko pakalpojumu attīstība” tiesiskā regulējuma pilnveidošanu (pieņemts ar Ministru kabineta 2012. gada 9. oktobra protokola Nr. 56 32.§), VARAM izstrādās metodiku, to publicējot VARAM tīmekļa vietnē, kuras ietvaros tiks noteikti kritēriji, pēc kuriem tiks sniegts atbildīgās iestādes saskaņojums izņēmuma gadījumu piemērošanai, kad cilvēkstundu likmes var būt augstākas par 60 latiem. Līdz ar to pēc šīs metodikas izstrādes tiks nodrošināta normas vienveidīga piemērošana.-papildināt noteikumus ar 20.1 punktu, kas paredz Vides aizsardzības un reģionālās attīstības ministrijai izstrādāt metodiku sarunu procedūras izvērtēšanai un metodiku izņēmuma gadījumu izvērtēšanai, kad cilvēkstundu likmes var būt augstākas par 60 latiem, un publicēt tās ministrijas tīmekļa vietnē.- 57.3 punktā paredzēt, ka finansējuma saņēmējs samaksā informācijas sistēmas izstrādātājam noslēguma maksājumu, kas nevar būt mazāks par 30 procentiem no informācijas sistēmas izstrādes līgumcenas, tikai pēc tam, kad ir parakstīts nodošanas – pieņemšanas akts par informācijas sistēmas izstrādi. - precizēt 61. punktu, nosakot, ka izstrādātājs nodod finansējuma saņēmējam projekta ietvaros izstrādātās vai pielāgotās programmatūras dokumentētu pirmkodu un autora mantiskās tiesības vai licencē šo programmatūru finansējuma saņēmējam, izmantojot kādu no atvērtā pirmkoda licencēm.- precizēt 63. un 64. punktu, precizējot tajā minēto tiesību normu piemērošanu.  |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija  |
| 6. | Iemesli, kādēļ netika nodrošināta sabiedrības līdzdalība | Noteikumu projekta izstrādes procesā tika iesaistīti LIKTA un LATA pārstāvji, jo projekts skar IKT nozares intereses. |
| 7. | Cita informācija | Nav attiecināms. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ar noteikumu projektu vienlaicīgi tiek plānots virzīt grozījumus Ministru kabineta 2008.gada 21.jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitāti „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”. Ir paredzēts veikt šādus grozījumus: -precizēt 7.2 apakšpunktu atbilstoši Ministru kabineta 2012.gada 6.novembra noteikumu Nr.745 „Centrālās finanšu un līgumu aģentūras nolikums” 1.punktam, kas nosaka, ka CFLA ir finanšu ministra pakļautībā esoša tiešās pārvaldes iestāde. -9.13. apakšpunktā terminu „tehniskā satura novērtējuma” aizstāt ar terminu „projekta rezultātu atbilstības projekta iesniegumam novērtējumu”, kā arī paredzēt termiņu (10 darba dienas) šajā tiesību normā paredzēto darbību veikšanai.-precizēt 19.5. apakšpunktu, nosakot, ka izmaksas uzskatāmas par attiecināmām izmaksām, ja tās radušās iepirkuma līguma izpildē, kas noslēgts sarunu procedūras rezultātā, un pirms sarunu procedūras uzsākšanas ir saņemts atbildīgās iestādes saskaņojums sarunu procedūras piemērošanai.- 19.6. apakšpunktā paredzēt, ka izmaksas tiks uzskatītas par attiecināmām izmaksām, ja tās publiskajā iepirkumā nepārsniegs 60 latus par cilvēkstundu (ieskaitot pievienotās vērtības nodokli). Turklāt tiks paredzēti arī izņēmuma gadījumi, kad finansējuma saņēmējam, iesniedzot pamatojumu atbildīgajā iestādē, cilvēkstundu likmes varēs būt augstākas par 60 latiem, ja saņemts atbildīgās iestādes saskaņojums.-papildināt noteikumus ar 19.1 punktu, kas paredz Vides aizsardzības un reģionālās attīstības ministrijai izstrādāt metodiku sarunu procedūras izvērtēšanai un metodiku izņēmuma gadījumu izvērtēšanai, kad cilvēkstundu likmes var būt augstākas par 60 latiem, un publicēt tās ministrijas tīmekļa vietnē.- 23.1 punktā paredzēt, ka, piemērojot šo noteikumu 19.6. apakšpunktā minēto cilvēkstundas likmi, samaksa par informācijas sistēmas programmatūras izmaiņām nevar pārsniegt piecpadsmit procentus no projekta kopējām tiešajām attiecināmajām izmaksām, bet samaksa par pārējiem pakalpojumiem, nevar pārsniegt piecus procentus no projekta kopējām tiešajām attiecināmajām izmaksām.- Noteikumu Nr. 576 56.6 punktā paredzēt, ka finansējuma saņēmējs samaksā informācijas sistēmas izstrādātājam noslēguma maksājumu, kas nevar būt mazāks par 30 procentiem no informācijas sistēmas izstrādes līgumcenas, tikai pēc tam, kad ir parakstīts nodošanas – pieņemšanas akts par informācijas sistēmas izstrādi. - precizēt 56.8 punktu, nosakot, ka izstrādātājs nodod finansējuma saņēmējam projekta ietvaros izstrādātās vai pielāgotās programmatūras dokumentētu pirmkodu un autora mantiskās tiesības vai licencē šo programmatūru finansējuma saņēmējam, izmantojot kādu no atvērtā pirmkoda licencēm.- precizēt 57.6 un 57.7 punktu, precizējot tajā minēto tiesību normu piemērošanu.Atbildīgā ministrija - Vides aizsardzības un reģionālās attīstības ministrija |
| 2. | Cita informācija | Nav. |

Anotācijas II, III, V, VI un VII sadaļa – noteikumu projekts šīs jomas neskar.

Vides aizsardzības un reģionālās

attīstības ministrs E. Sprūdžs

Vīza:

Vides aizsardzības un reģionālās

attīstības ministrijas valsts sekretārs A. Antonovs

12.12.2012. 09:53

1 957

M. Laurs

Vides aizsardzības un

reģionālās attīstības ministrijas

Juridiskā departamenta

Eiropas Savienības fondu projektu

tiesiskā nodrošinājuma nodaļas jurists

67026511, Madars.Laurs@varam.gov.lv